Aarhuus Stifts-Tidende, 1833-10-19
Blandinger. Om den skrækkelige Jldebrand som har fortæret den fjerde Deel af Constantinopel har man nu mange Beretninger, af hvilke her meddeles følgende: "Om Fredag Middag Kl. 1 saae man opstige Røg fra den store Træbygning, som man kalder Vaabenfabriken, beliggende ved Baien, ligeoverfor Arsenalet i Galata Da det var den Time Muselmændene ere sysselsatte med deres Bønner, brød man sig i Begyndelsen ikke synderlig derom, men snart udbredte Luerne sig i en Omkreds af 3 Miles. Da saae man Tusinder af Menneskeskabninger, fordrevne af deres Boliger, søge deres Tilflugt i Moskeerne med Levningerne af deres Eiendomme, eller ogsaa at sammenhobe sig ved Bredderne. - Da Natten nærmede sig, belyste Branden Horizonten milevidt, saa at Folk paa en Øe 12 Miles derfra have forsikret, at det var der saa lyst som om Dagen. Fra den tyrkiske Begravelsesplads ved Pera var det et majestætisk Skue. Naar man ikke tænkte paa den Masse af menneskelig Elendighed, som udbredtes, var Panoramaet ved en meer end en Miles bred Luekreds høist imposant. For en Maler maa det have været et pragtfuldt Suiet. Man forestille sig et Amphitheater af Høie i regelmæssig Skraaning over en Flod af 3/4 Miles Bredde, og midt deri Huse og Moskeer med deres skjønne Minareter og Cyprestræer, alle glimrende i Jld, hvis Lue svingede sig op over de saakaldte kongl. Moskeer, der ere saa store som de største Kirker i London. Det var Fuldmaane, og den skinnede i østlig Glands. Om Midnat var henimod Bazarerne en Jldlinie af idetmindste en Miles Længde, som med Vinden strakte sig fra den ene Træbygning til den anden. De af Steen byggede Minareter modstode Jlden, indtil Blyet paa deres runde Tage smeltede, og hvis Luer hævede sig lig store Kjerter, med hvilke i andre Lande de Døde føres til Graven. Da det ødelæggende Element havde naaet Toppen af de syv Høie, hvorpaa Constantinopel er bygget, syntes det ligesom at krone det Hele; thi det var draget gandske igjennem Midten af Staden, fra Baien ved Galata til Mar di marmora. Hovedødelæggelsen anrettedes blandt de rigere Familiers Huse, som vare dekorerede med megen Smag. Over 6000 Hoteller, Huse og Handelsboder, samt flere Moskeer bleve lagte i Aske. Mange Mennesker som søgte deres Frelse i dem og i Minareter ne, fandt der deres Død. Man havde allerede fundet over 100 Liig i Ruinerne. Jlden havde taget sin fortærende Retning mod den store Bazar, da lykkeligviis Vinden vendte sig og førte Luerne til den modsatte Side, ellers vilde vel Skaden endnu have været 3 Gange saa stor. Nogle Personer som man fandt i Begreb med at sætte Jld paa uantændte Huse, bleve strax kastede ind i Luerne. Men ogsaa Uskyldige maatte friste samme Skjebne: to stakkels Grækere, som ikke kunde gjøre sig forstaaelige for Pøbelen, bleve, med Hænderne bundne paa Ryggen, kastede ind i Jlden. En tyrkisk Kone som havde mistet al sin Eiendom, havde af Fortvivlelse styrtet sig selv ind i Luerne. - Sultanen var i strængeste Jncognito reist til Brussa." Afdøde Kong Ferdinand VII havde været 4 Gange gift. Med sine 3 første Gemalinder har han ingen Børn; hans 4de Gemalinde, den nuværende Enkedronning Maria Christina, er Søster til Hertuginden af Berry. Med hende havde han 2 Døttre: Maria Jsabella, nu Spaniens Dronning, født den 10de October 1830, og Maria Lovise, født 1832.